Ангел Попов
Молитва

chitanka.info

Вън денят е дъждовен,

тоест пак е лъжовен

и през утринен креп

плаче, слънце, за теб.

Над земи и пространства

твоят взор постоянства

и напомня ми той

на библейския Ной.

Нека има за двама

топлина без измама,

нека ражда живот

най-човечният род.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.